ดาวโจนส์,น้ำมันปิดบวก/ทองคำร่วงแรง
หุ้นดาวโจนส์ปิดบวก 9.02 จุด ด้านราคาน้ำมัน เพิ่มขึ้น 7 เซนต์ ขณะที่ทองคำ ร่วง 16.20 ดอลลาร์
30 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,292.29 จุด เพิ่มขึ้น 9.02 จุด หรือ +0.03% ดัชนี เอสแอนด์พี 500 ปิดที่ 4,291.80 จุด เพิ่มขึ้น 1.19 จุด หรือ +0.03% ดัชนี แนสแดค ปิดที่ 14,528.34 จุด เพิ่มขึ้น 27.83 จุด หรือ + 0.19%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 29 มิ.ย. ขณะที่ดัชนี เอสแอนด์พี 500 และ แนสแดค ยังคงปิดทำนิวไฮ โดยได้แรงหนุนจากการพุ่งขึ้นของหุ้นกลุ่มเทคโนโลยี รวมทั้งข้อมูลเศรษฐกิจที่สดใสของสหรัฐ ซึ่งได้แก่ดัชนีความเชื่อมั่นผู้บริโภคที่พุ่งขึ้นแตะระดับสูงสุดในรอบกว่า 1 ปี และดัชนีราคาบ้านพุ่งขึ้นแข็งแกร่งสุดในรอบกว่า 30 ปีสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 7 เซนต์ ปิดที่ 72.98 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม เพิ่มขึ้น 8 เซนต์ ปิดที่ 74.76 ดอลลาร์ต่อบาร์เรล ขานรับความหวังเกี่ยวกับการฟื้นตัวของอุปสงค์น้ำมัน ขณะที่นักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส รวมทั้งรายงานสต็อกน้ำมันดิบของสหรัฐในสัปดาห์นี้ราคาทองคำตลาดโคเม็กซ์งวดส่งมอบเดือนสิงหาคมลดลง 16.20 ดอลลาร์ ปิดที่ 1,763.60 ดอลลาร์ต่อออนซ์